CELEX: 22009D0099
Language: lt
Date: 1253836800000
Title: 2009 m. rugsėjo 25 d. EEE jungtinio komiteto sprendimas Nr. 99/2009, iš dalies keičiantis EEE susitarimo XIII priedą (Transportas)

19.11.2009   
            
            
               LT
            
            
               Europos Sąjungos oficialusis leidinys
            
            
               L 304/14
            
         EEE JUNGTINIO KOMITETO SPRENDIMAS
   
   Nr. 99/2009
   2009 m. rugsėjo 25 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2009 m. liepos 3 d. EEE jungtinio komiteto sprendimu Nr. 85/2009 (1).
            
         
               (2)
            
            
               2009 m. gegužės 29 d. EEE jungtinio komiteto sprendimu Nr. 69/2009 (2) į Susitarimą įtrauktas Europos Parlamento ir Tarybos reglamentas (EB) Nr. 300/2008 (3), o Europos Parlamento ir Tarybos reglamentas (EB) Nr. 2320/2002 (4) pagal Susitarimą panaikintas.
            
         
               (3)
            
            
               Pagal Susitarimą Reglamentas (EB) Nr. 2320/2002 turėtų būti toliau taikomas iki paskutinio EEE jungtinio komiteto sprendimo, kuriuo į Susitarimą įtraukiamos Reglamentui (EB) Nr. 300/2008 taikyti būtinos priemonės, įsigaliojimo dienos.
            
         
               (4)
            
            
               Todėl Reglamentas (EB) Nr. 2320/2002 su specialia adaptacija turėtų būti vėl įtrauktas į Susitarimą.
            
         
               (5)
            
            
               Pagal Susitarimą Reglamentas (EB) Nr. 2320/2002 panaikinamas nuo paskutinio EEE jungtinio komiteto sprendimo, kuriuo į Susitarimą įtraukiamos Reglamentui (EB) Nr. 300/2008 taikyti būtinos priemonės, įsigaliojimo dienos.
            
         
               (6)
            
            
               Dėl Reglamento (EB) Nr. 300/2008 turėtų būti įtrauktas adaptacijos tekstas, susijęs su susitarimo memorandumu dėl audito su Tarptautine civilinės aviacijos organizacija (ICAO),
            
         NUSPRENDĖ:
   1 straipsnis
   Susitarimo XIII priedas iš dalies keičiamas taip:
   
               1.
            
            
               66h punkto (Europos Parlamento ir Tarybos reglamentas (EB) Nr. 300/2008) tekstas iš dalies keičiamas taip:
               
                           i)
                        
                        
                           b, c ir d adaptacijos pažymimos c, d ir e adaptacijomis.
                        
                     
                           ii)
                        
                        
                           Po a adaptacijos įterpiama ši adaptacija:
                           
                                       „b)
                                    
                                    
                                       8 straipsnis netaikomas ELPA valstybėms.
                                       Jei Komisija, remdamasi 8 straipsniu, sudaro susitarimo memorandumą dėl audito su Tarptautine civilinės aviacijos organizacija (ICAO), ELPA valstybės su Tarptautine civilinės aviacijos organizacija sieks sudaryti Komisijos sudarytą susitarimo memorandumą atitinkantį susitarimo memorandumą.“
                                    
                                 
                     
         
               2.
            
            
               Po 66ha punkto (Komisijos reglamentas (EB) Nr. 272/2009) įterpiamas šis punktas:
               
                           „66hb.
                        
                        
                           
                              32002 R 2320: 2002 m. gruodžio 16 d. Europos Parlamento ir Tarybos reglamentas (EB) Nr. 2320/2002, nustatantis civilinės aviacijos saugumo bendrąsias taisykles (OL L 355, 2002 12 30, p. 1) su pakeitimais, padarytais:
                           
                                       —
                                    
                                    
                                       
                                          32004 R 0849: 2004 m. balandžio 29 d. Europos Parlamento ir Tarybos reglamentu (EB) Nr. 849/2004 (OL L 158, 2004 4 30, p. 1) su pataisymais, padarytais OL L 229, 2004 6 29, p. 3.
                                       Reglamento nuostatos Susitarimo tikslais adaptuojamos taip:
                                       
                                                   a)
                                                
                                                
                                                   Šiame reglamente numatytos priemonės netaikomos vidaus oro susisiekimo paslaugoms oro uostuose Islandijos teritorijoje.
                                                
                                             
                                                   b)
                                                
                                                
                                                   Šiame reglamente numatytos priemonės netaikomos esamai civilinės aviacijos infrastruktūrai Lichtenšteino teritorijoje.
                                                
                                             
                                                   c)
                                                
                                                
                                                   Reglamentas taikomas iki paskutinio EEE jungtinio komiteto sprendimo, kuriuo į Susitarimą įtraukiamos Reglamentui (EB) Nr. 300/2008 taikyti būtinos priemonės, įsigaliojimo dienos.“
                                                
                                             
                                 
                     
         
               3.
            
            
               66hb punkto tekstas (Europos Parlamento ir Tarybos reglamentas (EB) Nr. 2320/2002) išbraukiamas nuo paskutinio EEE jungtinio komiteto sprendimo, kuriuo į Susitarimą įtraukiamos Reglamentui (EB) Nr. 300/2008 taikyti būtinos priemonės, įsigaliojimo dienos.
            
         2 straipsnis
   Šis sprendimas įsigalioja 2009 m. rugsėjo 26 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (5), arba 2009 m. gegužės 29 d. EEE jungtinio komiteto sprendimo Nr. 69/2009 įsigaliojimo dieną, atsižvelgiant į tai, kuri data yra vėlesnė.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2009 m. rugsėjo 25 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 277, 2009 10 22, p. 37.
   
      (2)  OL L 232, 2009 9 3, p. 25.
   
      (3)  OL L 97, 2008 4 9, p. 72.
   
      (4)  OL L 355, 2002 12 30, p. 1.
   
      (5)  Konstituciniai reikalavimai nenurodyti.